पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना बेकाबू होता जा रहा है। रविवार को जहां 842 नए पाॅजिटिव मरीज मिले, वहीं अकलेरा निवासी एक 4 वर्षीय बालक सहित 9 मरीजाें ने दम तोड़ दिया। जिले में कोरोना संक्रमितों की कुल संख्या अब 10377 हो गई है। इनमें से 5727 रिकवर हो गए हैं। एक्टिव केस बढ़कर 4565 हो गए हैं। जिले में कोरोना से अब तक 85 जनों की मौत हो चुकी है।जानकारी के अनुसार जिला एसआरजी अस्पताल के कोविड वार्डों में भर्ती 9 जनों ने दम तोड़ दिया। अकलेरा निवासी 4 वर्षीय बालक को निमोनिया था और वह पॉजिटिव भी आ गया। रविवार को इलाज के दौरान उसकी मौत हो गई।
इसी प्रकार पचपहाड़ निवासी 66 वर्षीया वृद्धा, मध्यप्रदेश के भानपुरा निवासी 52 वर्षीय वृद्ध, पिडावा धरोनिया निवासी 45 वर्षीय पुरुष, माचलपुर निवासी 59 वर्षीय वृद्ध, करलगांव बकानी निवासी 55 वर्षीय वृद्ध, कोटा जिला रामगंजमंडी निवासी 35 वर्षीय पुरुष, झालावाड़ की 40 वर्षीया महिला व झालावाड़ निवासी 65 वर्षीय वृद्ध की उपचार के दाैरान मौत हो गई। सीएमएचओ डॉ. साजिद खान ने बताया कि रविवार को 1669 सैंपल लिए थे। नए कोरोना पॉजिटिव मरीजाें में झालावाड़ व काेटा जिले के अलावा मध्यप्रदेश के मरीज भी शामिल हैं।
मिनी सचिवालय में भी दस्तक15 अधिकारी-कर्मचारी सहित कलेक्टर का ड्राइवर भी पाॅजिटिव
काेराेना ने रविवार काे मिनी सचिवालय में भी दस्तक दे दी। सचिवालय से 31 जनों के सैंपल लिए गए थे, इसमें 15 जनाें की रिपाेर्ट काेराेना पाॅजिटिव आई है। इनमें बड़े अधिकारियों से लेकर कर्मचारी तक शामिल हैं। इसके अलावा कलेक्टर का ड्राइवर भी कोरोना पॉजिटिव है।भवानीमंडी सब जेल में कैदी व पुलिसकर्मी सहित 35 जने पॉजिटिवकोरोना अब विकराल रूप लेता जा रहा है। रविवार देर रात आई रिपोर्ट में भवानीमंडी सब जेल में कैदी व पुलिसकर्मी सहित करीब 35 जने पॉजिटिव मिले हैं। सोमवार को यहां अन्य लोगों के भी सैंपल लिए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn